Document ID: 31999R0518

ΚΑΝΟΝΙΣΜΟΣ (ΕΚ) αριθ. 518/1999 ΤΗΣ ΕΠΙΤΡΟΠΗΣ της 9ης Μαρτίου 1999 για τη θέσπιση παρέκκλισης από τον κανονισμό (ΕΚ) αριθ. 504/97 περί καθορισμού των λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά την καταληκτική ημερομηνία υπογραφής των προκαταρκτικών συμβάσεων για την περίοδο 1999/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΚ) αριθ. 2199/97 (2), και ιδίως το άρθρο 6 παράγραφος 5,
Εκτιμώντας:
ότι ο κανονισμός (ΕΚ) αριθ. 504/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1590/98 (4), προβλέπει στο άρθρο 6 παράγραφος 1 την κατάρτιση προκαταρκτικής σύμβασης, η οποία συνάπτεται το αργότερο στις 16 Φεβρουαρίου κάθε έτους 7 ότι τα κράτη μέλη μπορούν να αναβάλουν την ημερομηνία αυτή έως τις 16 Μαρτίου 7
ότι ο κανονισμός (ΕΚ) αριθ. 2201/96 προβλέπει στο άρθρο 6 παράγραφος 3 τρίτο εδάφιο ότι, για την περίοδο 1999/2000, η κατανομή των ποσοστώσεων για κάθε ομάδα προϊόντων μεταξύ των κρατών μελών πραγματοποιείται βάσει του μέσου όρου των ποσοτήτων που παρήχθησαν και για τις οποίες τηρήθηκε η ελάχιστη τιμή κατά τις περιόδους εμπορίας 1997/98 και 1998/99 7
ότι τα στοιχεία σχετικά με την περίοδο 1998/99 θα είναι διαθέσιμα μόνο από την 1η Απριλίου 1999 7 ότι, επομένως δεν είναι δυνατό να πραγματοποιηθεί εγκαίρως η κατανομή που προβλέπεται στο άρθρο 6 παράγραφος 3 τρίτο εδάφιο του κανονισμού (ΕΚ) αριθ. 2201/96, πριν από την καταληκτική ημερομηνία σύναψης των προκαταρκτικών συμβάσεων που προβλέπεται στο άρθρο 6 του κανονισμού (ΕΚ) αριθ. 504/97 7 ότι, συνεπώς, είναι αναγκαίο, για την περίοδο 1999/2000, να μετατεθεί η εν λόγω καταληκτική ημερομηνία έως τη δέκατη εργάσιμη ημέρα από τη δημοσίευση στην Επίσημη Εφημερίδα των Ευρωπαϊκών Κοινοτήτων της κατανομής των ποσοστώσεων ανά ομάδα προϊόντων μεταξύ των κρατών μελών 7 ότι, συνεπώς, πρέπει επίσης να αναβληθεί η καταληκτική ημερομηνία διαβίβασης των προκαταρκτικών συμβάσεων στις αρμόδιες αρχές των κρατών μελών, καθώς και η κοινοποίηση των εν λόγω συμβάσεων στην Επιτροπή 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1999/2000 και κατά παρέκκλιση από τον κανονισμό (ΕΚ) αριθ. 504/97:
- η καταληκτική ημερομηνία σύναψης των προκαταρκτικών συμβάσεων μεταποίησης τομάτας, η οποία αναφέρεται στο άρθρο 6 παράγραφος 1 του εν λόγω κανονισμού, μετατίθεται έως τη δέκατη εργάσιμη ημέρα από τη δημοσίευση στην Επίσημη Εφημερίδα των Ευρωπαϊκών Κοινοτήτων της κατανομής των ποσοστώσεων για κάθε ομάδα προϊόντων μεταξύ των κρατών μελών για την περίοδο 1999/2000, η οποία αναφέρεται στο άρθρο 6 παράγραφος 3 του κανονισμού (ΕΚ) αριθ. 2201/96,
- η καταληκτική ημερομηνία διαβίβασης στον οργανισμό που έχει ορισθεί από το κράτος μέλος, η οποία αναφέρεται στο άρθρο 6 παράγραφος 3 του εν λόγω κανονισμού, του αντιτύπου της προκαταρκτικής σύμβασης, μετατίθεται έως τη δέκατη εργάσιμη ημέρα από την καταληκτική ημερομηνία σύναψης της προκαταρκτικής σύμβασης,
- η καταληκτική ημερομηνία κοινοποίησης στην Επιτροπή των ποσοτήτων που προβλέπονται στις προκαταρκτικές συμβάσεις, η οποία αναφέρεται στο άρθρο 6 παράγραφος 6 του εν λόγω κανονισμού, μετατίθεται έως τη δέκατη εργάσιμη ημέρα από την καταληκτική ημερομηνία που προβλέπεται στη δεύτερη περίπτωση.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Μαρτίου 1999.

Labels: 7
11
17
6